Se videoklippet fra «Truls - Oppdrag Hurtigruten» som får alle til å le.

Onsdag er Truls Svendsen tilbake på tv-skjermen med sitt nye program «Truls - Oppdrag Hurtigruten» på TV 2.

– Får kjørt meg

Gjennom åtte episoder skal Truls settes på prøve av sine nærmeste venner, deriblant «Senkveld»-duoen Thomas og Harald.

– Jeg er glad i Grünerløkka, god mat og drikke, og ikke minst sofaen min hvor jeg ser filmer og serier. Så de mener vel at jeg gjør for lite. Det er lite trøkk, lite action. De har alltid visst at jeg har hatt lyst til å reise med Hurtigruten, så nå har de sendt meg på den turen og gitt meg masse utfordringer underveis. Og jeg får kjørt meg, sier Truls til TV 2.

Fikk pris for rar latter

På ferden får Truls møte utallige utfordringer og personligheter. En av menneskene han møter på veien gir komikeren en real latterkrampe.

Han heter Marius, og han har mottatt en pris for å ha Trøndelags rareste latter.

Spres på nett

På kort tid har trønder-latteren blitt svært populær på nettet.

Etter få dager er klippet med en leende Marius sett av over 100.000 på YouTube.

I tillegg er videoklippet blitt plukket opp av en rekke utenlandske blogger.

– Ingenting smitter som en god latter

Ser man på videoklippet er det hikke så vanskelig å skjønne hvorfor nettopp han fikk denne prisen.

– Det er mye moro i vente i «Truls – Oppdrag Hurtigruten», og det er utrolig moro at klippet har gjort sånn inntrykk. Ingenting smitter som en god latter – og Marius og moren går jo rett i lattermusklene, ler presseansvarlig Bjarne Laastad.